钦定古今图书集成/明伦汇编/氏族典/第386卷 > 李贞
## 钦定古今图书集成/明伦汇编/氏族典/第386卷 > 李贞

按《唐书越王贞传》：“贞始王汉，后徙原，已乃封越。贞善
骑射，涉文史，有吏干，为宗室材王。武后初，迁累太子
太傅、豫州刺史。中宗废，居房陵，贞乃与黄公撰及子
琅琊王冲等计议反正。垂拱四年，明堂成，悉追宗室
行享礼，共疑后遂大诛戮撰乃矫帝玺书赐冲，命长
史萧德琮募兵，告诸王师期。八月，冲先发，诸王莫有”
应者，独贞将兵攻上蔡，破之，而冲已败。后遣麹崇裕、
岑长倩率兵讨之，下诏削贞父子属籍，改氏虺。崇裕
等次豫州，贞少子规拒战，兵溃，贞仰药死，规自杀。